ระเบียบกรมสรรพสามิตว่าด้วยการควบคุมโรงอุตสาหกรรมผลิตสุราชุมชนพ.ศ. ๒๕๖๐[๑] เพื่อประโยชน์ในการควบคุมและตรวจสอบการผลิตสุราชุมชน ตามประกาศกรมสรรพสามิตเรื่อง หลักเกณฑ์วิธีการและเงื่อนไขในการผลิตสุรา และการนำสุราออกจากโรงอุตสาหกรรมเพื่อตรวจวิเคราะห์ในขั้นตอนการผลิตซึ่งออกโดยอาศัยอำนาจตามความในมาตรา ๑๕๓ วรรคหนึ่ง แห่งพระราชบัญญัติภาษีสรรพสามิตพ.ศ. ๒๕๖๐ ให้เป็นไปโดยถูกต้อง รัดกุม และมีประสิทธิภาพอาศัยอำนาจตามความในมาตรา ๖ (๒) (๓) (๔)และมาตรา ๑๑๘ แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิต จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการควบคุมโรงอุตสาหกรรมผลิตสุราชุมชน พ.ศ. ๒๕๖๐ข้อ ๒ ระเบียบนี้ให้มีผลใช้บังคับตั้งแต่วันออกประกาศเป็นต้นไปข้อ ๓ โรงอุตสาหกรรมผลิตสุราชุมชนต้องเป็นไปตามแบบแปลนแผนผังที่ยื่นพร้อมขออนุญาตก่อสร้างและได้รับอนุญาตแล้วหากภายหลังประสงค์จะเปลี่ยนแปลงแก้ไขแบบแปลนแผนผังให้ยื่นขออนุญาตต่อสรรพสามิตพื้นที่ที่โรงอุตสาหกรรมตั้งอยู่เป็นการล่วงหน้าและเมื่อได้รับอนุญาตเป็นหนังสือแล้วจึงจะดำเนินการได้ข้อ ๔ โรงอุตสาหกรรมผลิตสุราชุมชนที่ได้รับอนุญาตให้ผลิตสุราต้องติดตั้งเครื่องกลั่นสุราภายในโรงอุตสาหกรรมอย่างมั่นคงถาวรและต้องจัดให้มีภาชนะที่ใช้รับน้ำสุราที่ผลิตได้ ภาชนะที่ใช้เก็บน้ำสุราสำเร็จรูปและภาชนะที่ใช้ปรุงแต่งแรงแอลกอฮอล์สุราภาชนะตามวรรคหนึ่งต้องมีรูปทรงถาวร และสามารถตรวจสอบปริมาตรความจุได้โดยให้ผู้ประกอบอุตสาหกรรมทำเครื่องหมายแสดงระดับของปริมาตรความจุของภาชนะให้เห็นชัดเจนทุก ๆ ภาชนะ ทั้งนี้ ห้ามมิให้บรรจุน้ำสุราในถุงพลาสติกหรือภาชนะอื่นใดที่มีขนาดบรรจุต่ำกว่า ๒๐ ลิตรข้อ ๕ เมื่อมีการนำวัตถุดิบที่ใช้ในการผลิตสุราเข้ามาในโรงอุตสาหกรรมหรือมีการนำวัตถุดิบไปใช้ในการผลิตสุราให้ผู้ประกอบอุตสาหกรรมบันทึกบัญชีประจำวันแสดงการรับและการจ่ายวัตถุดิบตามแบบ ภส.๐๗- ๐๑/๑ข้อ ๖ การหมักส่าการกลั่นสุราและการจ่ายสุราเพื่อบรรจุภาชนะให้ผู้ประกอบอุตสาหกรรมบันทึกรายการต่าง ๆ ดังนี้(๑) กรณีการทำสุรากลั่นให้ผู้ประกอบอุตสาหกรรมบันทึกบัญชีประจำวันแสดงการผลิตสุรากลั่น ตามแบบ ภส. ๐๗ - ๐๒/๑(๒) กรณีการทำสุราแช่ให้ผู้ประกอบอุตสาหกรรมบันทึกบัญชีประจำวันแสดงการผลิตสุราแช่ ตามแบบ ภส. ๐๗ - ๐๒/๑ (๑)ข้อ ๗ ให้ผู้ประกอบอุตสาหกรรมบันทึกบัญชีประจำวันแสดงการรับ-จ่ายสุราที่บรรจุภาชนะและปิดแสตมป์แล้วตามแบบ ภส.๐๗ - ๐๒/๑ (๒)ข้อ ๘ การทำบัญชีควบคุมการทำสุราตามแบบและขั้นตอนต่างๆในขบวนการผลิตสุราผู้ประกอบอุตสาหกรรมต้องทำให้แล้วเสร็จภายในสามวันนับแต่วันที่จะต้องลงรายการนั้นเกิดขึ้นข้อ ๙ ให้ผู้ประกอบอุตสาหกรรมจัดทำงบเดือนแสดงรายการเกี่ยวกับวัตถุดิบการผลิต การจำหน่าย และยอดคงเหลือสินค้า ตามแบบ ภส.๐๗ - ๐๔/๑ ยื่นต่อเจ้าพนักงานสรรพสามิต ณสำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่สิบห้าของเดือนถัดไปบัญชีประจำวัน เอกสารการลงบัญชี สำเนางบเดือนให้เก็บรักษาไว้ไม่น้อยกว่าห้าปีที่โรงอุตสาหกรรมหรือสถานที่อื่นใดซึ่งเจ้าพนักงานสรรพสามิตสามารถเรียกมาตรวจสอบได้ข้อ ๑๐ ให้ผู้ประกอบอุตสาหกรรมชำระภาษีสรรพสามิตและรับแสตมป์ปิดภาชนะบรรจุสุราตามจำนวนที่ใช้ปิดภาชนะบรรจุสุราได้หมดในคราวเดียวโดยไม่มีแสตมป์คงเหลือเก็บไว้ในโรงอุตสาหกรรมข้อ ๑๑ ในการขีดฆ่าและปิดแสตมป์สุราให้เป็นไปตามประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้าสุราข้อ ๑๒ ห้ามมิให้ผู้ประกอบอุตสาหกรรมนำแสตมป์สุราที่ไม่เต็มดวงหรือมีสภาพคล้ายผ่านการใช้แล้วมาใช้ปิดภาชนะบรรจุสุราข้อ ๑๓ กรณีผู้ประกอบอุตสาหกรรมประสงค์จะขนย้ายสุราออกจากโรงอุตสาหกรรมสุรานั้นต้องชำระภาษีสรรพสามิตถูกต้องครบถ้วนแล้วและให้จัดทำใบขนย้ายสุราจากโรงอุตสาหกรรมตามแบบท้ายระเบียบนี้ใบขนย้ายสุรามีสองตอน ตอนต้นให้เก็บไว้ ณ โรงอุตสาหกรรมพร้อมหลักฐานแสดงการชำระภาษีเพื่อให้เจ้าพนักงานสรรพสามิตตรวจสอบส่วนตอนปลายให้ใช้กำกับไปกับน้ำสุราที่ขนกรณีภายหลังตรวจพบว่ามีการขนย้ายสุราออกจากโรงงานอุตสาหกรรมโดยไม่ชำระภาษีสรรพสามิตหรือชำระภาษีสรรพสามิตไม่ถูกต้องครบถ้วนผู้ประกอบอุตสาหกรรมมีหน้าที่ต้องชำระภาษีสรรพสามิตสำหรับสุรานั้นพร้อมเบี้ยปรับและเงินเพิ่มตามที่กฎหมายกำหนดข้อ ๑๔ ให้สรรพสามิตพื้นที่มีหน้าที่ตรวจโรงอุตสาหกรรมผลิตสุราชุมชนโดยใช้หลักการบริหารความเสี่ยง (Risk Management)การตรวจโรงอุตสาหกรรมตามวรรคหนึ่ง ให้ผู้ตรวจบันทึกผลการตรวจไว้ในสมุดตรวจราชการโดยให้สำนักงานสรรพสามิตพื้นที่จัดทำขึ้นเป็นการเฉพาะสำหรับผู้ประกอบอุตสาหกรรมรายนั้นๆ และให้ผู้ประกอบอุตสาหกรรมลงลายมือชื่อรับทราบผลการตรวจทุกครั้งด้วยข้อ ๑๕ ให้ผู้อำนวยการสำนักมาตรฐานและพัฒนาการจัดเก็บภาษี๑ รักษาการตามระเบียบนี้ประกาศ ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. ใบขนย้ายสุรา แบบที่ ๒ (ตอนต้น)เก็บไว้ ณ สถานที่ขายสุรา เพื่อให้เจ้าพนักงานสรรพสามิตตรวจสอบ๒. ใบขนย้ายสุรา แบบที่ ๒ (ตอนปลาย)(ดูข้อมูลจากภาพกฎหมาย)พัชรภรณ์/จัดทำ๒๗กันยายน ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๐๕ (เล่มที่ ๑)/๒๔ พฤษภาคม๒๕๖๑